Ons sal Kambro Cottage vir enigiemand aanbeveel! Die eienaar het ons baie welkom laat voel en ons raad en aanbevelings gegee oor wat om te besoek. Die kamer (meer soos 'n woonstel) is eg Karoo en netjies met alles wat mens nodig het.
Kambro Cottage is 'n pragtig gerestoureerde geskiedkundige huis wat 'n mens dadelik laat tuis voel. Die binnenshuise versiering is huislik en daar is baie aandag gegee aan detail. Alles is uiters netjies en blinkskoon. Die badkamer is pragtig met 'n lekker stort en genoeg warm water. Daar is meer as genoeg elektriese kragpunte vir alles wat jy moontlik wil inprop, gratis WiFi en die lugversorging is 'n absolute seën! Greg is die ideale gasheer: vriendelik en behulpsaam. Ons sien uit daarna om weer daar te gaan kuier.